《送宁守罢任赴阙四首 其二》
宋代·葛胜仲

老人聚扶杖，儿啼使君前。习知使君清，一觞代一钱。

六城十万户，焉依刺史天。刑清艾作韠，俗朴蒲为鞭。

赭衣入佗郡，关户得晏眠。州乡大作社，击壤歌康年。

左轓忽照路，更借知无缘。愿公治者广，此惠周幅员。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。